**MH Manažment, a.s.**

Trnavská cesta 100, 821 01 Bratislava

**Test nevyhnutnosti**

V zmysle čl. 3 ods. 2 a 3 Pravidiel, ktorými sa pre štátne orgány upravujú transparentné zásady využívania právnych služieb advokátov zo strany štátu vrátane ich výberu a odmeňovania (ďalej len „Pravidlá“) k zákazke: „Právne poradenstvo – vypracovanie korporátnej dokumentácie pre nové holdingové usporiadanie teplárenských spoločností v portfóliu MH Manažment, a.s. (MH teplárenský holding)“.

**Nedostatočná personálna kapacita:** Príslušný organizačný útvar spoločnosti MH Manažment, a.s. zabezpečujúci poskytovanie právnych služieb nedisponuje dostatočnou personálnou kapacitou zamestnancov.

**Významnosť predmetu právnej služby:** Právna služba sa týka právneho poradenstva – vypracovania korporátnej dokumentácie pre nové holdingové usporiadanie teplárenských spoločností v portfóliu MH Manažment, a.s. (MH teplárenský holding).

Hodnota posudzovaného portfólia teplárenských spoločností ju kvalifikuje ako významnú.

V zmysle Článku III. ods. 4 Rámcovej dohody zo dňa 25.02.2019 spoločnosť MH Manažment, a.s. vyzýva na účasť na konzultácii spoločnosť RUŽIČKA AND PARTNERS s.r.o.., a to z dôvodu, že uvedená spoločnosť spracovala pre zadávateľa na základe Čiastkovej zmluvy č. 1/2020 právnu analýzu k alternatívam vytvorenia nového holdingového usporiadania teplárenských spoločností v portfóliu MH Manažment, a.s., pričom predmetom tejto konzultácie sú služby, ktoré sú vecne úzko prepojené s touto analýzou. Cieľom vypracovania dokumentácie je nastavenie vzťahov medzi subjektmi, ktorí tvoria holding teplárenských spoločností, ide o dokumentáciu strategického významnú, pričom obdobná doposiaľ nebola koncipovaná.